**ДОГОВОР ЗА УСЛУГА**

**№РД-11-........../.....................2017 г.**

Днес …….........……….. в гр. София, между:

**МИНИСТЕРСТВОТО НА ЗДРАВЕОПАЗВАНЕТО,** с адрес: гр. София 1000, пл. „Света Неделя” № 5, БУЛСТАТ 000695317 и ДДС идeнт. № BG000695317, представлявано от проф. д-р Николай Петров, дмн, министър на здравеопазването и Живка Савова, и. д. директор на дирекция „БФ”, наричано по-долу за краткост **„ВЪЗЛОЖИТЕЛ“** от една страна

и

**………………………………………………………..**Булстат/ЕИК………………………………… със седалище и адрес на управление: …………………………………………………………………., представлявано от ………………………………………………………………………………………………., в качеството ………………………………………………………………………………………….., наричано за краткост по – долу **“ИЗПЪЛНИТЕЛ”**,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание чл. 112 от Закона за обществените поръчки (ЗОП) и Решение № РД………………………………………на възложителя за определяне на изпълнител по обществена поръчка с предмет: ***„Осъществяване на свързаност и осигуряване на услугата по работоспособност на системите на Спешната медицинска помощ, в съответствие с действащия медицински стандарт „Спешна медицина“ и Заповед № РД-01-339/12.10.2016 г. на министъра на здравеопазването“,*** се сключи настоящият договор за следното:

**ПРЕДМЕТ НА ДОГОВОРА**

**Чл. 1.** **(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя услугата по осъществяване на свързаност и осигуряване на услугата по работоспособност на системите на Спешната медицинска помощ, в съответствие с действащия медицински стандарт „Спешна медицина“ и Заповед № РД-01-339/12.10.2016 г. на министъра на здравеопазването, срещу възнаграждение и при условията на този Договор.

**(2)** Услугата предоставяна от ИЗПЪЛНИТЕЛЯ включва осигуряване на комуникационната инфраструктура, пълна поддръжка с гарантирани нива на обслужване на тази инфраструктура и осигуряване на всички услуги посочени в Техническата спецификация и Техническото предложение за основния и резервния център за данни в град София, Центровете за спешна медицинска помощ с техните филиали на територията на цялата страна, както и обновяване на информационно-комуникационните системи и системата за проследяване, оперативен контрол и управление на автопарка от реаномобили на Спешната медицинска помощ на Р. България, наричани за краткост „**Услугите**“.

**Чл. 2.** ИЗПЪЛНИТЕЛЯТ се задължава да предоставя Услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, и чрез лицата, посочени в Списък на персонала, който ще изпълнява поръчката, съставляващи съответно Приложения № 1, 2 , 3 и 4 към този Договор и представляващи неразделна част от него.

**Чл. 3.** В срок до 3 (три) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 7 (седем) дни от настъпване на съответното обстоятелство. *(ако е приложимо)*

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 4.**  Договорът влиза в сила от датата на сключването му и е със срок на действие 36 месеца. Изпълнението на Услугите по договора започва от датата на неговото подписване.

**Чл. 5.** Място на изпълнение – списък с адресите на всички обекти от СМП Приложение № 5, към този Договор и представляващи неразделна част от него.

**ЦЕНА, РЕД И СРОКОВЕ ЗА ПЛАЩАНЕ**

**Чл. 6.** **(1)** За предоставяне на Услугите, ВЪЗЛОЖИТЕЛЯТ заплаща на ИЗПЪЛНИТЕЛЯ месечна цена за услугата, предложена от ИЗПЪЛНИТЕЛЯ в ценовото му предложение, като максималната стойност на договора за целия му срок, не може да надвишава …………….……… (…………………………) (*посочва се цената без ДДС, с цифри и словом за целия срок на договора*) лева без ДДС и ……………….……… (…………) (*посочва се цената с ДДС, с цифри и словом за целия срок на договора*) лева с ДДС (наричана по-нататък „**Цената**“ или „Стойността на Договора“).

**(2)** За предоставянето на Услугите, ВЪЗЛОЖИТЕЛЯТ се задължава да плати на ИЗПЪЛНИТЕЛЯ месечна цена за услугата, в размер на **…………………………………….. (………………………………) без включен ДДС**, съгласно Ценовото предложение на ИЗПЪЛНИТЕЛЯ.

**(3)** Месечната цена на услугата, се променя в зависимост от намаляването или увеличаването на броя точките посочени в Приложение № 5, както и при добавяне на нови точки, съобразно предложената от ИЗПЪЛНИТЕЛЯ, цена за предоставяне на услугата за комуникационна свързаност до ЦСМП и цена за предоставяне на услугата за комуникационна свързаност до ФСМП.

**(4)** В Цената по ал.2 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката,, както и за неговите подизпълнители (*ако е приложимо*), като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(5)** Цената, посочена в ал. 2 е фиксирана за отделните дейности, свързани с предоставяне на Услугите, посочени в Ценовото предложение на ИЗПЪЛНИТЕЛЯ и е фиксирана за времето на изпълнение на Договора, като не подлежи на промяна, освен в случаите по ал. 3.

**Чл. 7.** **(1)** ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, чрез периодични плащания на база отчетен период, който е календарен месец.

**(2)** За всеки отчетен период ИЗПЪЛНИТЕЛЯ представя протокол за извършените дейности, придружен:

* със справка за извършените дейности,
* месечен отчет за извършените дейности по поддръжка на системите, включващ - Статистика на натоварването и ползваните услуги, Информация за възникналите и отстранени прекъсвания на услугата, Информация за възникналите влошавания на наблюдаваните параметри (Latency, Jitter, Packet loss);
* месечна справка от предоставяната услуга по поддръжка на системите, придружена с пълен списък на извършените дейности по поддръжката за месеца и статуса на всяка заявка. При отчитане на месечните дейности по поддръжка на системите се предават и актуализирани сорс кодове и документация, ако е извършвана промяна през отчетния период.

**(3)** В случай, че установи липси, непълноти или неточности в документите по предходната алинея, ВЪЗЛОЖИТЕЛЯТ или определени от него представители не приемат протокола и го връщат за корекции с конкретни указания и срок за отстраняването им.

**Чл. 8. (1)** Всяко плащане по този Договор се извършва въз основа на следните документи:

1. Фактура за дължимата сума издадена от ИЗПЪЛНИТЕЛЯ и представена на ВЪЗЛОЖИТЕЛЯ, след приключване на отчетния период;
2. Протоколът по чл. 7, ал. 2 , представен от ИЗПЪЛНИТЕЛЯи приет отВЪЗЛОЖИТЕЛЯ.

**(3)** ВЪЗЛОЖИТЕЛЯТ се задължава да извършва всяко дължимо плащане в срок до 10-то число на месеца, следващ отчетния период, след получаването на фактура на ИЗПЪЛНИТЕЛЯ, при спазване на условията по ал. 1.

**(4)** При констатиране на неверни, некоректни или липсващи данни в документите по ал. 1, както и в случите на чл. 7, ал. 3, плащането се извършва в срок до 30 (тридесет) дни след коригиране на документите.

**Чл. 9. (1)** Всички плащания по този Договор се извършват в лева, чрез банков превод по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, се счита, че плащанията са надлежно извършени.

**Чл. 10** (1) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите за съответния отчетен период , заедно с искане за плащане на тази част пряко на подизпълнителя.

(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

(3) ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел Предаване и приемане на изпълнението от Договора. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа. *(ако е приложимо)*

**ГАРАНЦИЯ ЗА ИЗПЪЛНЕНИЕ**

**Чл. 11.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5% (пет на сто) от Стойността на Договора без ДДС, а именно **………………. (………………………………….).**

**Чл. 12. (1)** В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 7 (*седем*) дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 13, ал. 1 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 14 от Договора;

3. предоставяне на документ за изменение на първоначалната застраховка или нова застраховка, при спазване на изискванията на чл. 13, ал. 2 и ал.3 от Договора

**Чл. 13. (1)** Когато, като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

БАНКА: БНБ ЦЕНТРАЛНО УПРАВЛЕНИЕ

BIC: BNBG BGSD

IBAN: BG21 BNBG 9661 3300 1293 01

**(2)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на Възложителят, който следва да бъде посочен като трето ползващо се лице по тази застраховка, която трябва да отговаря на следните изисквания:

**1.** застраховката да бъде безусловна и неотменяема, да съдържа задължение на застрахователя да извърши плащане при първо писмено искане от ВЪЗЛОЖИТЕЛЯ и следва да покрива отговорността на изпълнителя по настоящия договор и не може да бъде използвана за обезпечение на отговорността на изпълнителя по друг договор;

**2.** да бъде със срок на валидност за целия срок на действие на Договора плюс 30 (тридесет) дни след изтичане срока на Договора.

**(3)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 14. (1)** Когато, като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора, плюс 30 (тридесет) дни след изтичане на срока на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 15. (1)** ВЪЗЛОЖИТЕЛЯТ освобождава Гаранцията за изпълнение в срок до 30 (*тридесет*) дни след прекратяването на Договора или след приключване на изпълнението на Договора в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 9, ал.1 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на нейния оригинал на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 16.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 17.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора за период по-дълъг от 24 (*двадесет и четири*) часа след Датата на влизане в сила и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч., когато Услугите не отговарят на изискванията на ВЪЗЛОЖИТЕЛЯ и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 18.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 19.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (*седем*) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или застраховка или нова банкова гаранция или застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 11 от Договора.

**Общи условия относно Гаранцията за изпълнение**

**Чл. 20.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**ПРАВА И ЗАДЪЛЖЕНИЯ НА СТРАНИТЕ**

**Чл.21**. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения, на която и да е от Страните.

**Общи права и задължения на ИЗПЪЛНИТЕЛЯ**

**Чл. 22. ИЗПЪЛНИТЕЛЯТ има право:**

1. Да получи възнаграждение в размера, сроковете и при условията по чл. 6 – 8 от Договора.

2. Да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

**Чл. 23. ИЗПЪЛНИТЕЛЯТ се задължава:**

**1.** Да предоставя Услугите и да изпълнява задълженията си по този Договор в уговорените срокове и качествено, в съответствие с Договора и приложенията му.

**2.** Да представи на ВЪЗЛОЖИТЕЛЯ документите по чл. 7, ал. 2, както и да извърши преработване и/или допълване на същите в указания от ВЪЗЛОЖИТЕЛЯ срок, когато ВЪЗЛОЖИТЕЛЯТ е поискал това в случаите на чл. 7, ал. 3.

**3.** Да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

**4.** Да изпълнява всички законосъобразни указания и изисквания на ВЪЗЛОЖИТЕЛЯ;

**5.** Да пази поверителна Конфиденциалната информация, в съответствие с уговореното в чл. 37 от Договора.

**6.** Да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП, както и да възложи съответна част от Услугите на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните задължения (*ако е приложимо*).

**7.** Да не променя състава на персонала, който ще отговаря за изпълнението на Услугите, без предварително писмено съгласие от страна на ВЪЗЛОЖИТЕЛЯ.

**8.** ИЗПЪЛНИТЕЛЯТ се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 7 (седем) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788) (*ако е приложимо*)

**Общи права и задължения на ВЪЗЛОЖИТЕЛЯ**

**Чл. 24. ВЪЗЛОЖИТЕЛЯТ има право:**

**1.** Да изисква и да получава Услугите в уговорените срокове, количество и качество.

**2.** Да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора.

**3.** Да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него разпечатки, обобщени справки или съответна част от тях.

**4.** Да не приеме предоставената Услуга при констатирани недостатъци в изпълнението, в съответствие с уговореното в чл. 7, ал. 2 и 3 и чл. 26 и 27 от Договора.

**6.** Да определи свой/и представител/и, който/които да го представляват пред ИЗПЪЛНИТЕЛЯ по отношение на приемането на съответното изпълнение.

**8.** При неудовлетвореност от осъществяване на връзка и професионално персонално обслужване от страна на упълномощения представител на ИЗПЪЛНИТЕЛЯ, да поиска смяна с друг представител.

**Чл. 25. ВЪЗЛОЖИТЕЛЯТ се задължава:**

**1.** Да заплати на ИЗПЪЛНИТЕЛЯ Цената в размера, по реда и при условията, предвидени в този Договор.

**2.** Да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право.

**3.** Да определи и упълномощи лице за връзка с упълномощени представители на ИЗПЪЛНИТЕЛЯ и за подписване на приемно-предавателни протоколи и/или други необходими документи за доставяне и приемане на услугите по договора.

**4.** Да пази поверителна Конфиденциалната информация, в съответствие с уговореното в чл. 37 от Договора.

**5.** Да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки при изпълнението на Договора, когато ИЗПЪЛНИТЕЛЯТ поиска това.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 26.** Приемането на Услугите по този Договор се удостоверява с двустранно подписания протокол по чл. 7, ал. 2. В случай, че към този момент бъдат констатирани недостатъци в изпълнението, те се описват в протокола от ВЪЗЛОЖИТЕЛЯ и се определя подходящ срок за отстраняването им, в съответствие с чл.7, ал. 3.

**Чл. 27.** (1) Ежемесечно, след изтичане на отчетния период, ИЗПЪЛНИТЕЛЯТ представя на ВЪЗЛОЖИТЕЛЯ документите по чл. 8, ал. 1 за ползваните услуги.

(2) Представители на ВЪЗЛОЖИТЕЛЯ извършват проверка на получените документи и ги одобряват за плащане, като при необходимост изискват коригиране на документите.

**САНКЦИИ ПРИ НЕИЗПЪЛНЕНИЕ**

**Чл. 28**. **(1)** При забава в плащането, ВЪЗЛОЖИТЕЛЯТ дължи неустойка в размер на 0.01% от дължимата сума по представената фактура за отчетен период за всеки ден закъснение, но не повече от 1 % от тази стойност.

**(2)** ВЪЗЛОЖИТЕЛЯТ не дължи неустойка в случаите, в които упражни правото си предсрочно да прекрати договора с ИЗПЪЛНИТЕЛЯ.

**Чл. 29.(1**) За всеки период, в който ползването на някоя услуга е било невъзможно, поради причини, за които ИЗПЪЛНИТЕЛЯ носи отговорност, за време продължило повече от 1 (един) час над сроковете определени в Техническата спецификация - Приложение № 1, ВЪЗЛОЖИТЕЛЯТ има право на неустойка в размер на 1/30 от месечната цена на услугата.

**(2)** За всеки период, в който ползването на някоя услуга е било невъзможно, поради причини, за които ИЗПЪЛНИТЕЛЯ носи отговорност, за време продължило повече от 1 (един) ден над сроковете определени в Техническата спецификация - Приложение № 1, ВЪЗЛОЖИТЕЛЯТ има право на неустойка в размер на 10 % от договорената месечната цена на услугата без включен ДДС.

**Чл. 30.** Ако ИЗПЪЛНИТЕЛЯТ не изпълни възложената услуга или част от нея, или изпълнението не отговоря изцяло или частично на изискванията на ВЪЗЛОЖИТЕЛЯ, на Техническата спецификация- Приложение № 1, на условията на договора или на офертата на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 20 % от договорената месечната цена на услугата без включен ДДС.

**Чл. 31.** (1) Изплащането на неустойката не лишава изправната страна от правото да търси реално изпълнение и обезщетение за претърпени вреди.

(2) ВЪЗЛОЖИТЕЛЯТ има право да удовлетвори вземането си за дължимата неустойка от гаранцията за изпълнение на договора или от дължимото плащане, като уведоми писмено ИЗПЪЛНИТЕЛЯ за това.

(3) За претърпените вреди във връзка с настоящия договор изправната страна по него има право да търси по съдебен ред обезщетение, в съответствие с общите правила на гражданското законодателство.

**ПРЕКРАТЯВАНЕ НА ДОГОВОРА**

**Чл. 32**. Договорът се прекратява в следните случаи:

1. С изтичане на уговорения срок;

2. При достигане на максимално допустимата Стойност на Договора посочена в чл. 6, ал. 1;

3. По взаимно съгласие на страните изразено в писмена форма;

4. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

**Чл. 33.** ВЪЗЛОЖИТЕЛЯТ може да прекрати договора без предизвестие и без да дължи неустойки, когато ИЗПЪЛНИТЕЛЯТ:

- забави изпълнението и/или не изпълни някое от задълженията си по договора с повече от 5 (пет) дни;

- не изпълни точно някое от задълженията си по договора.

- използва подизпълнител, без да е декларирал това в офертата си, или използва подизпълнител, който е различен от този, посочен в офертата му.

- бъде обявен в несъстоятелност или когато е в производство по несъстоятелност или ликвидация.

**Чл. 34.** ВЪЗЛОЖИТЕЛЯТ може да прекрати договора едностранно с едномесечно писмено предизвестие, без дължими неустойки и обезщетения и без необходимост от допълнителна обосновка. При прекратяването се уреждат финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ услуги.

**ОБЩИ РАЗПОРЕДБИ**

**Дефинирани понятия и тълкуване**

**Чл. 35. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Спазване на приложими норми**

**Чл. 36.** При изпълнението на Договора, ИЗПЪЛНИТЕЛЯТ е длъжен да спазва всички приложими нормативни актове, разпоредби, стандарти и други изисквания, свързани с предмета на Договора.

**Конфиденциалност**

**Чл. 37. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до:

1. тайната на съобщенията, която обхваща съдържанието на съобщението, вида на предоставената услуга и всички данни, които са свързани с нейното предоставяне, като предприема всички необходими технически и организационни мерки за това;

2. обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор, от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

**Задълженията, свързани с неразкриване на Конфиденциалната информация остават в сила и след прекратяване на Договора, на каквото и да е основание.**

**Публични изявления**

**Чл. 38.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Прехвърляне на права и задължения**

**Чл. 39.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

**Изменения**

**Чл. 40. (1)**Този Договор може да бъде изменян само с допълнителни споразумения, изготвени в писмена форма и подписани от двете Страни.

**(2)** ИЗПЪЛНИТЕЛЯТ няма право да извършва изменения и допълнения, които водят до изменения на цените по договора, освен в случаите на намаляване на цените на предоставяните на ВЪЗЛОЖИТЕЛЯ услуги и в случаите по чл. 6, ал. 3 от настоящия договор.

**(3)** Всички изменения по договора са действителни само, ако са извършени с писменото съгласие между двете страни.

**Непреодолима сила**

**Чл. 41. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 10 (десет) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**Нищожност на отделни клаузи**

**Чл. 42.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Уведомления**

**Чл. 43. (1)** Всички уведомления между Страните във връзка с този Договор се извършват в писмена форма на български език и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция:

2. За ИЗПЪЛНИТЕЛЯ:

Адрес за кореспонденция:

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (*три*) дни от вписването ѝ в съответния регистър.

**Приложимо право**

**Чл. 44.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Чл. 45.** За неуредените в този Договор въпроси се прилагат разпоредбите на действащото българско законодателство.

**Разрешаване на спорове**

**Чл. 46.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Екземпляри**

**Чл. 47.** Този Договор се състои от 10 (десет) страници и е изготвен и подписан в 3 (три) еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

**Приложения:**

**Чл. 48.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък на персонала, който ще изпълнява поръчката

|  |  |
| --- | --- |
| **ЗА ВЪЗЛОЖИТЕЛЯ:**  **…………………………………..**  **ПРОФ. Д-Р НИКОЛАЙ ПЕТРОВ, ДМН**  **МИНИСТЕРСТЪР НА ЗДРАВЕОПАЗВАНЕТО** | **ЗА ИЗПЪЛНИТЕЛЯ:**  **…………………………………..** |
| **……………………………….**  **ЖИВКА САВОВА**  **И. Д. ДИРЕКТОР НА ДИРЕКЦИЯ „БФ“** |  |

Приложение № 5 - Списък с адресите на всички обекти от СМП

Съгласували:

Христина

.…………..(дата)